Southern Kings kontrakteer haker van Oakdale Landbouskool | AWSUM School News }
Home›Regional News›Western Cape›Southern Cape›Oakdale Landbouskool›Southern Kings kontrakteer haker van Oakdale Landbouskool
AWSUM het gaan inloer by Kaylim Cordier, haker van Hoër Landbouskool Oakdale wat by die Southern Kings gekontrakteer is.
Eerstens baie geluk met jou kontrak by die Southern Kings. Hoe voel dit om raak gesien te word en erkening te kry vir jou potensiaal? Dit is `n gevoel wat moeilik is om te beskryf, maar dit is baie lekker. Jy weet binne jou dat jy iets reg doen en dat als wat jy opgeoffer het uiteindelik gesien word.
Hierdie is `n baie moeilike jaar vir die Matrieks van 2020, veral sportmanne en meisies. Kan jy jou persoonlike gevoelens hieroor met ons deel? Buite die kontrak wat ek gekry het sou ek baie graag my skolerugby loopbaan in die "WIT trui" wou eindig en sal daardie oomblik vir niks veruil nie en ek dink elke ander seun en dogter voel dieselfde. My hart is seer as ek aan die manne dink wat 5 jaar gewerk het om in hulle matriek jaar `n punt te bewys en nou kan hulle ongelukkig nie.
Watter invloed het Hoër Landbouskool Oakdale op jou rugby loopbaan gehad? Oakdale het `n besonderse groot invloed op my rugby loopbaan gehad, veral as ek vergelyk waar ek nou is en graad 8 was. Dit was nie altyd sonskyn en rose nie, maar moeilike tye het my gevorm tot nou toe. Ek is baie dankbaar vir die afrigters wat ek oor my Oakdale-loopbaan gehad het en ook die groot invloed wat hulle op my rugby loopbaan gehad het.
Watter persone het die grootste invloed op jou rugby sover gehad en op watter manier? My ouers was verseker die grootste invloed, omdat hulle my teen alle tye geback het en altyd my grootste ondersteuners was. Al my afrigters was briljant, maar die een wat die grootste impak gehad het was Mnr Lukas Halzhausen. Die manier hoe hy vir my en my spanmaats hanteer het was uit die boonste rakke. Die lesse wat hy vir my geleer het was kosbaar en iets wat jy verewig sal koester en dit was my beste jaar in terme van rugby resulate. Ons het `n briljante jaar gehad.
Wie is jou rolmodel in rugby en hoekom? My rolmodel is Schalk Brits. Hy is `n absolute "peoples person" as ek dit so kan stel. Hy doen altyd moeite om ondersteuners se hemde te teken en jy sal hom altyd sien lag. Ek het baie respek vir hom met wat hy doen, want ek weet hoe graag ek `n handtekening wou gehad het toe ek kleiner was. Buiten dit, is hy maar net `n groot yster op die veld en domineer hy altyd sy oposisie.
Wat sien jy die meeste na uit met jou kontrak wat nou in plek is? Ek sien die meeste uit na om vir hulle te wys dat hulle die regte man geteken het en tweedens om my profesionele debut te maak vir die Kings. Laastens wil ek my visie reg bewys en als wat my visie en ambisie betref.
Wat is jou opinie oor die Southern Kings en hoekom het jy hulle gekies om by te teken? Die Southern Kings het die laaste paar jaar baie ontwikkel toe hulle deel raak van die Pro 14 en het baie goeie spelers opgelewer. Die rede hoekom ek hulle gekies het, is omdat hulle groot planne vir die toekoms het en omdat ek voel ek `n baie beter kans staan om `n goeie naam te maak in `n korter periode van tyd. Ek is baie opgewonde!